REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 02-977/23

17. maj 2023. godine

B e o g r a d

NARODNA SKUPŠTINA

Odbor za kulturu i informisanje, na sednici održanoj 17. maja 2023. godine, razmatrao je Izveštaj o nadzoru programa komercijalnih pružalaca medijskih usluga za period od oktobra 2022. godine do kraja marta 2023. godine sa posebnim osvrtom na izveštavanje o slučajevima nasilja u televizijskim programima koji je podnelo Regulatorno telo za elektronske medije.

Sednici je prisustvovao Milorad Vukašinović, zamenik predsednika Saveta Regulatornog tela za elektronske medije, Stevica Smederevac i Srđan Miljković, predstavnici Regulatornog tela za elektronske medije.

Na osnovu člana 237. stav 4. Poslovnika Narodne skupštine, Odbor podnosi

I Z V E Š T A J

Odbor je na osnovu člana 237. stav 2. Poslovnika Narodne skupštine razmotrio Izveštaj o nadzoru programa komercijalnih pružalaca medijskih usluga za period od oktobra 2022. godine do kraja marta 2023. godine sa posebnim osvrtom na izveštavanje o slučajevima nasilja u televizijskim programima, koji je podnelo Regulatorno telo za elektronske medije, u skladu sa članom 39. stav 3. Zakona o elektronskim medijima.

Odbor je, nakon glasanja utvrdio Predlog zaključka povodom razmatranja ovog Izveštaja koji u prilogu dostavlja Narodnoj skupštini na razmatranje i odlučivanje, i predlaže da se u skladu sa članom 167. Poslovnika Narodne skupštine, razmatra po hitnom postupku.

Za predstavnika Odbora na sednici Narodne skupštine određen je Nebojša Bakarec, zamenik predsednika Odbora.

ZAMENIK PREDSEDNIKA

Nebojša Bakarec

**PREDLOG**

Na osnovu člana 8. stav 1. Zakona o Narodnoj skupštini („Službeni glasnik RS“, broj 9/10) i člana 239. Poslovnika Narodne skupštine (Prečišćen tekst – „Službeni glasnik RS“, broj 20/12)

Narodna skupština, na \_\_\_\_ sednici \_\_\_\_ zasedanja održanoj \_\_\_\_ 2023. godine, donela je

**Z A K Lj U Č A K**

povodom razmatranja Izveštaja o nadzoru programa komercijalnih pružalaca medijskih usluga za period od oktobra 2022. godine do kraja marta 2023. godine sa posebnim osvrtom na izveštavanje o slučajevima nasilja u televizijskim programima

1. Prihvata se Izveštaj o nadzoru programa komercijalnih pružalaca medijskih usluga za period od oktobra 2022. godine do kraja marta 2023. godine sa posebnim osvrtom na izveštavanje o slučajevima nasilja u televizijskim programima;

2. Ovaj zaključak objaviti u „Službenom glasniku Republike Srbije“.

RS Broj:

U Beogradu \_\_\_\_\_\_\_\_\_\_2023. godine

NARODNA SKUPŠTINA

PREDSEDNIK

dr Vladimir Orlić

**O b r a z l o ž e nj e**

Zakonom o elektronskim medijima (Sl. glasnik RS br. 83/14, 6/16 - dr. zakon, 129/21)propisano je da je Regulatorno telo za elektronske medije (u daljem tekstu: Regulator) samostalna nezavisna regulatorna organizacija sa svojstvom pravnog lica, koja vrši javna ovlašćenja u cilju: delotvornog sprovođenja utvrđene politike u oblasti pružanja medijskih usluga u Republici Srbiji; unapređivanja kvaliteta i raznovrsnosti usluga elektronskih medija; doprinosa očuvanju, zaštiti i razvoju slobode mišljenja i izražavanja; u cilju zaštite interesa javnosti u oblasti elektronskih medija i zaštite korisnika usluga elektronskih medija, u skladu sa odredbama ovog zakona, na način primeren demokratskom društvu.

Na osnovu člana 39. Zakona o elektronskim medijima propisano je da Savet podnosi Narodnoj skupštini godišnji izveštaj o radu Regulatora. Istim članom Regulator je dužan da, na zahtev Narodne skupštine podnese izveštaj o radu i za period kraći od godinu dana, najkasnije 30 dana od dana prijema zahteva.

Poslovnikom Narodne skupštine (prečišćen tekst – „Službeni glasnik RS“, broj 20/12 (u daljem tekstu: Poslovnik)), član 237. st. 1. i 2. propisano je da izveštaje koje Narodnoj skupštini podnose državni organi, organizacije i tela, razmatra nadležni odbor, u roku od 30 dana od dana dostavljanja Narodnoj skupštini. Nadležni odbor, na osnovu člana 238. stav 4. Poslovnika, nakon razmatranja izveštaja, podnosi Narodnoj skupštini izveštaj sa predlogom zaključka, odnosno preporuke.

Odbor za kulturu i informisanje je na Osmoj sednici, održanoj 17. maja 2023. godine razmotrio Izveštaj o nadzoru programa komercijalnih pružalaca medijskih usluga za period od oktobra 2022. godine do kraja marta 2023. godine sa posebnim osvrtom na izveštavanje o slučajevima nasilja u televizijskim programima (u daljem tekstu: Izveštaj), koji je, Narodnoj skupštini 16. maja 2023. godine, podnelo Regulatorno telo za elektronske medije, u skladu sa članom 39. stav 3. Zakona o elektronskim medijima.

Odbor za kulturu i informisanje je u skladu sa članom 237. stav 4. Poslovnika podneo Izveštaj sa Predlogom zaključka Narodnoj skupštini.

Odbor za kulturu i informisanje, u skladu sa članom 167. Poslovnika, predlaže da se Predlog zaključka razmatra po hitnom postupku, s obzirom na potrebu da se isti razmatra na sednici Narodne skupštine.

Odbor za kulturu i informisanje, na osnovu člana 8. stav 3. Zakona o Narodnoj skupštini, predlaže da Zaključak, nakon usvajanja, bude objavljen u „Službenom glasniku Republike Srbije“.